CELEX: 32022D0451
Language: lv
Date: 2022-03-03 00:00:00
Title: Padomes Lēmums (ES) 2022/451 (2022. gada 3. marts), ar ko pilnvaro Eiropas Savienības vārdā sākt sarunas attiecībā uz starptautisku nolīgumu par pandēmiju novēršanu, gatavību pandēmijām un reaģēšanu uz tām, kā arī papildu grozījumiem Starptautiskajos veselības aizsardzības noteikumos (2005)

21.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 92/1
               
            
         PADOMES LĒMUMS (ES) 2022/451
         (2022. gada 3. marts),
         ar ko pilnvaro Eiropas Savienības vārdā sākt sarunas attiecībā uz starptautisku nolīgumu par pandēmiju novēršanu, gatavību pandēmijām un reaģēšanu uz tām, kā arī papildu grozījumiem Starptautiskajos veselības aizsardzības noteikumos (2005)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 168. panta 5. punktu saistībā ar 218. panta 3. un 4. punktu,
         ņemot vērā Eiropas Komisijas ieteikumu,
         tā kā:
         
                     (1)
                  
                  
                     2021. gada 31. maijā Pasaules Veselības asambleja (PVA) 74. sesijā ar Lēmumu WHA74(16) aicināja sasaukt īpašu sesiju, lai apsvērtu ieguvums no tā, ka tiktu izstrādāta Pasaules Veselības organizācijas (PVO) konvencija, nolīgums vai cits starptautisks instruments par gatavību pandēmijām un reaģēšanu uz tām nolūkā izveidot starpvaldību procesu, kas vajadzīgs, lai izstrādātu un risinātu sarunas par šādu konvenciju, nolīgumu vai instrumentu.
                  
               
                     (2)
                  
                  
                     2021. gada 1. decembrī PVA otrajā īpašajā sesijā ar Lēmumu SSA2(5) nolēma izveidot starpvaldību sarunu struktūru, kas ir atvērta visām PVO dalībvalstīm, asociētajiem locekļiem un reģionālajām ekonomiskās integrācijas organizācijām, lai izstrādātu un risinātu sarunas par PVO konvenciju, nolīgumu vai citu starptautisku instrumentu par pandēmiju novēršanu, gatavību pandēmijām un reaģēšanu uz tām, nolūkā to pieņemt saskaņā ar 19. pantu vai saskaņā ar citiem PVO Konstitūcijas noteikumiem, kurus starpvaldību sarunu struktūra var uzskatīt par piemērotiem.
                  
               
                     (3)
                  
                  
                     PVO ģenerāldirektors 2022. gada 20. janvārī Valstīm-pusēm paziņoja priekšlikuma grozīt Starptautiskos veselības aizsardzības noteikumus (SVAN) (2005) tekstu, kuru ierosinājušas Amerikas Savienotās Valstis, ievērojot SVAN 55. panta 1. punktu.
                  
               
                     (4)
                  
                  
                     PVA valdes 150. sesijā, kas notika 2022. gada 24.–29. janvārī, tika pieņemts lēmums mudināt PVO dalībvalstis un attiecīgā gadījumā reģionālās ekonomiskās integrācijas organizācijas veikt visus atbilstīgos pasākumus, lai apsvērtu iespējamos SVAN grozījumus.
                  
               
                     (5)
                  
                  
                     Savienībai – jautājumos, kas ir tās kompetencē, – sarunās par šādu konvenciju, nolīgumu vai citu starptautisku instrumentu par pandēmiju novēršanu, gatavību pandēmijām un reaģēšanu uz tām, kā arī par SVAN papildu grozījumiem, kā paredzēts Līgumā par Eiropas Savienību un Līgumā par Eiropas Savienības darbību (LESD), būtu jāpiedalās līdz ar dalībvalstīm – jautājumos, kas ir to kompetencē.
                  
               
                     (6)
                  
                  
                     Saskaņā ar LESD 6. pantu un 168. panta 5. punktu, lai aizsargātu un uzlabotu cilvēku veselību, tostarp attiecībā uz galvenajiem pārrobežu draudiem veselībai, kā arī nopietnu pārrobežu veselības apdraudējumu uzraudzību, agrīnu brīdināšanu par tiem un to apkarošanu, Savienības rīcībai būtu jāatbalsta, jākoordinē vai jāpapildina dalībvalstu darbības.
                  
               
                     (7)
                  
                  
                     Saskaņā ar LESD 168. panta 7. punktu visā sarunu procesā būtu jārespektē dalībvalstu atbildība par savas veselības politikas noteikšanu un veselības aprūpes pakalpojumu un medicīniskās aprūpes organizēšanu un sniegšanu, tostarp par veselības aprūpes pakalpojumu un medicīniskās aprūpes vadību un šīm nozarēm atvēlēto resursu sadali.
                  
               
                     (8)
                  
                  
                     Šis lēmums neskar Līgumos noteikto Savienības un tās dalībvalstu kompetenču sadalījumu un dalībvalstu līdzdalību sarunās.
                  
               
                     (9)
                  
                  
                     Saskaņā ar lojālas sadarbības principu Komisijai un dalībvalstīm sarunu procesā būtu cieši jāsadarbojas, tostarp uzturot regulārus kontaktus ar dalībvalstu tehniskajiem ekspertiem un pārstāvjiem Ženēvā.
                  
               
                     (10)
                  
                  
                     Šajā sakarā sarunu risināšanas praktiskā kārtība būtu jānosaka cik vien drīz iespējams, jo īpaši attiecībā uz efektīvas sadarbības nodrošināšanu starp Savienības sarunu vedēju un dalībvalstīm, neskarot īpašās komitejas LESD 218. panta 4. punkta nozīmē lomu.
                  
               
                     (11)
                  
                  
                     Padomei atkarībā no sarunu gaitas vajadzības gadījumā būtu jāpārskata un jāpilnveido sarunu norādes, kas izklāstītas šā lēmuma papildinājumā.
                  
               
                     (12)
                  
                  
                     Sarunas notiks PVO kontekstā,
                  
               IR PIEŅĒMUSI ŠO LĒMUMU.
         
            1. pants
            
               1.   Ar šo Komisija tiek pilnvarota Savienības vārdā risināt sarunas par jautājumiem, kas ir Savienības kompetencē, saskaņā ar Līgumiem, par starptautisku nolīgumu par pandēmiju novēršanu, gatavību pandēmijām un reaģēšanu uz tām, kā arī par papildu grozījumiem SVAN attiecīgi saistībā ar PVA 2021. gada 1. decembra lēmumu SSA2(5) un PVO valdes 2022. gada 26. janvāra lēmumu EB150(3).
            
            
               2.   Sarunas risina, pamatojoties uz sarunu norādēm, kas izklāstītas šā lēmuma papildinājumā (1). Šīs norādes atkarībā no sarunu gaitas vajadzības gadījumā tiek pārskatītas un pilnveidotas.
            
         
         
            2. pants
            
               1.   Sarunas risina ciešās konsultācijās ar Sabiedrības veselības aizsardzības jautājumu darba grupu, kura ar šo tiek iecelta par īpašo komiteju LESD 218. panta 4. punkta nozīmē.
            
            
               2.   Komisija regulāri ziņo īpašajai komitejai un regulāri ar to konsultējas. Komisija pēc Padomes lūguma Padomei sniedz ziņojumu par sarunu gaitu un iznākumu, tostarp rakstiski.
            
         
         
            3. pants
            Šis lēmums ir adresēts Komisijai.
         
         
            Briselē, 2022. gada 3. martā
            
               
                  Padomes vārdā –
               
               
                  priekšsēdētājs
               
               G. DARMANIN
            
         
         
            (1)  Skatīt dokumentu ST 6133/22 ADD 1 http://register.consilium.europa.eu.